Föstudaginn 22. apríl verður samæfing á vegum SamVest samstarfsins í frjálsum íþróttum . Æfingin er ætluð þeim sem eru 10 ára á árinu ( árgangur 2006 ) og eldri . Æfingar eru ekki bundnar við grunnskólaaldur og eru eldri ungmenni einnig velkomin . Æfingin verður í Kaplakrika í Hafnarfirði og gestaþjálfarar verða frá frjálsíþróttadeild FH . Æfingin hefst kl. 17.15 og stendur í um þrjá klukkutíma með upphitun , nestispásu og teygjum í lok æfingar . Laugardaginn 23. apríl kl. 11.00 verður svo haldið Vinamót SamVest , HSK-Selfoss og FH í frjálsum . Mótið er fyrir 11 - 14 ára , þ.e. þau sem eru fædd 2002 - 2005 . Skráning á mótið er í síðasta lagi fimmtudagskvöldið 21. apríl . „ Það er líka gott að skrá þátttöku á samæfingunni , en það má skrá sig alveg fram á síðustu stundu - en endilega skráið samt eins fljótt og þið getið , “ segir í tilkynningu . „ Það hentar okkur vel að fá að spyrða svona innanhússmót við samæfingu SamVest , þannig að SamVest-iðkendur geti tekið þátt í mótinu um leið og þeir koma til höfuðborgarinnar út af samæfingunni . “